Okresná prokuratúra Michalovce 
Nám. Slobody 3, 071 01 Michalovce 1

Sp. zn. : Pv 198/13/8807	Michalovce, 20.6.2014
EEČ : 2-66-222-2014

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 2 písmeno e Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Michalovce
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Michalovce zo dňa 18.4.2013, spisová značka Pv 198/13/8807, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
pre prečin krádeže podľa  §  212 ods. 2 písm. e)  Tr. zákona na tom skutkovom základe, že  v dobe od 10. 04. 2012 do 10. 10. 2012, v obci Drahňov, okres Michalovce, v predajni potravín nachádzajúcej sa na XXXXX neoprávnene odoberala elektrickú energiu tým spôsobom, že počas poruchy elektriky v predajni neoprávneným zásahom do elektrického rozvádzača predajne, kde vodiče spojené vo svorkovnici spojila na priamo bez merania, čím podľa znaleckého posudku znalca z odboru elektrotechniky spôsobila poškodenej spoločnosti Východoslovenská distribučná a.s., Košice, ul. Mlynská 13, Košice, škodu vo výške 31,35 €,

Uznesením prokurátora Okresnej prokuratúry Michalovce zo dňa 18.4.2013, spisová značka Pv 198/13/8807, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	Uznesením prokurátora Okresnej prokuratúry  Michalovce sp. zn. Pv 198/13 z 18. 04. 2013 bolo podľa § 216 ods. 1 písm. a,b,c) Tr. poriadku, podmienečne zastavené  trestné  stíhanie pre  prečin krádeže podľa § 212 ods. 2 písm. e)  Tr. zákona proti obvinenej XXXXX. 
											
	Podľa § 216 ods. 2 Tr. poriadku bola pre podmienečné zastavenie trestného stíhania stanovená skúšobná doba v trvaní 12 (dvanásť) mesiacov. Toto rozhodnutie sa stalo právoplatným dňom 27. 04. 2013.
 
	Skúšobná doba pre podmienečné zastavenie trestného stíhania uplynula dňom 27. 04. 2014.

	Po uplynutí skúšobnej doby bol vyžiadaný odpis z registra trestov a správy o povesti obvinenej.

	Bolo zistené, že obvinená v priebehu skúšobnej doby viedla riadny život, nedopustila sa žiadneho trestného činu ani priestupku, preto  možno konštatovať, že vyhovela podmienkam uvedeným v ustanovení § 217 ods. 1 Tr. poriadku.

	Preto bolo rozhodnuté, že obvinená XXXXX sa v skúšobnej dobe podmienečného zastavenia trestného stíhania osvedčila.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ivan Tvarožek
prokurátor